*Bizony, bizony, mondom néktek, hogy eljön az óra, és az most van, amikor a halottak hallják az Isten Fiának a hangját, és akik meghallották, élni fognak.* Jn 5,25

Az idő elérkezett. Nem kell tovább várni, lesni az idők jeleit, itt van. A „most” a mi időnk. Nem a múlt felelevenítése, a jövő latolgatása a fontos, hanem a jelen kihasználása. Most hallhatom Isten hangját. Most kapok örök életet.

Az örök élet széles körre vonatkozik. Jézus itt olyan halottakról beszél, akik hallják az Ő hangját. Valószínű nem a fizikailag halott testre gondol itt, hanem arra a részünkre, amely örök. Ez a részünk – amit mi szellemnek nevezünk – halott, ha a bűn uralma alatt van, de Jézus szavára és a mi igenlésünkre újjászülethet. Jézus kereszthalála hozta el ezt a lehetőséget. A kereszthalál már a világ teremtése előtti tény, ezt az üzenetet tehát Jézus teljesen jogosan hirdette fizikai halála előtt is. Jézus szava az örök élet beszéde! *Vadon Gyula*